CELEX: 62020TN0008
Language: et
Date: 2020-01-08 00:00:00
Title: kohtuasi T-8/20: 8. jaanuaril 2020 esitatud hagi – Tšehhi Vabariik versus komisjon

9.3.2020   
            
            
               ET
            
            
               Euroopa Liidu Teataja
            
            
               C 77/56
            
         
      8. jaanuaril 2020 esitatud hagi – Tšehhi Vabariik versus komisjon
      (kohtuasi T-8/20)
      (2020/C 77/77)
      Kohtumenetluse keel: tšehhi
      
         Pooled
      
      
         Hageja: Tšehhi Vabariik (esindajad: M. Smolek, J. Pavliš, J. Očková ja J. Vláčil)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 30. oktoobri 2019. aasta rakendusotsus (EL) 2019/1835, mille kohaselt Euroopa Liit ei rahasta teatavaid kulusid, mida Tšehhi Vabariik on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames seoses meetmega M14 rahastamisaastatel 2017, 2018 ja 2019 kogusummas 35 109,02 eurot ja mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja järgmise väite:
      
                  —
               
               
                  Väite kohaselt on rikutud Euroopa Parlamendi ja nõukogu 17. detsembri 2013. aasta määruse (EL) nr 1306/2013, ühise põllumajanduspoliitika rahastamise, haldamise ja seire kohta artikli 52 lõiget 1. Komisjon kohaldas finantskorrektsiooni üheainsa liidu õiguse sätte rikkumise tõttu, nimelt seetõttu, et rikuti komisjoni 17. juuli 2014. aasta rakendusmääruse (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (edaspidi „määrus nr 209/2014) artiklit 25. Seda artiklit ei ole aga rikutud. Sisuliselt väidab komisjon ekslikult, et esimese toetusesaajast põllumajandustootja kohapealse kontrolli algus tähendab vaikimisi, et tehakse ka edasisi kontrolle, ja omistab vaikimisi teatamisele samad õiguslikud tagajärjed, nagu kontrollist teatamisel on määruse nr 809/2014 tähenduses.